text: Tykkara árgangur er sermerktur og søguligur á tann hátt, at tit eru tey fyrstu, ið byrjaðu í 2018, tá ið vit fluttu inn í bygningin, og sum nú taka miðnámsprógv á Glasi. Tit hava roynt alt møguligt hesi trý árini. it skuldu saman við floksfeløgum og lærarum venja tykkum við nýggja bygningin. Hetta vóru stórar avbjóðingar fyri tykkum og okkum øll. Vit vóru ikki meir enn komin inn í skúlan, so kom Covid-19.
text: #000003
text: Eg hugsi, at hesar royndir hava lært tykkum nakað, sum tit kunnu taka við tykkum út í lívið, tá ið aðrir snávingarsteinar fara at koma á tykkara lívsleið. Tann persónliga menning, ið er farin fram hjá tykkum
  hesi árini – bæði menniskjaliga og fakliga – verður týðandi grundarlag í lívi tykkara, sum tit vónandi vilja hyggja aftur á við gleði. Tit hava havt góðar løtur saman hesi árini. Tit hava knýtt vinabond, ið koma at halda restina av lívinum, og sum verða tykkum til stóra gleði og gagn.
text: #000005
text: Eg vóni, at vit í okkara felagsskapi her á Glasi kunnu ganga undan í hesum, og við okkara sera fjølbroytta virksemi vísa, at tað ber til at virka og skapa nakað munagott saman. At vit við hesum kunnu vera við til at leggja lunnar undir, at tit ungu taka hesi virði við tykkum út í arbeiðspláss og samfelagið sum skapandi og virkisfísnir borgarar.
text: #000010
text: Eg vil í dag nýta høvið at takka tykkum fyri tíðina her á Glasi, og serliga takka tykkum fyri seinasta góða árið, har avbjóðingarnar blivu eitt sindur øðrvísi, enn vit høvdu roknað við – avbjóðingar, ið tit saman við okkum loystu og komu í gjøgnum á fullgóðan hátt. Eg ynski somuleiðis at takka næmingaráðnum fyri gott samstarv. Tað er sera týdningarmikið at hava eitt vælvirkandi næmingaráð, og at vit í felag finna eitt gott stev. Tað er gott og týðandi, at tit næmingar hava góðar og eldhugaðar røddir at umboða tykkum, soleiðis at vit í felag kunnu skapa tann besta skúlan.
text: #000011